Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**76/2015. (II. 25.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága azSzombathely Megyei Jogú Város Önkormányzata által fenntartott óvodák óvodapedagógusi ellátottságáról szóló tájékoztatót megtárgyalta és azt az előterjesztés szerinti tartalommal jóváhagyja.

A Bizottság felkéri az Egészségügyi és Közszolgálati Osztályt, hogy a szeptember havi bizottsági ülésre készítsen egy tájékoztatót arról, hogy a Nyugat-magyarországi Egyetem Benedek Elek Pedagógiai Karán milyen arányú a Vas megyei óvodapedagógusi szakra jelentkezett és már ott tanulmányokat folytató hallgatók száma.

**Felelős:** Rettegi Attila, az Oktatási és Szociális Bizottság elnöke

(Dr. Bencsics Enikő az Egészségügyi és Közszolgálati Osztály vezetője

Kovács Balázs a Köznevelési, Sport és Ifjúsági Iroda vezetője)

**Határidő:** 2015. február 25.